Author: lukio.opet

LOMALLE JEE!

JOULUKIRKKO JA PUUROJUHLA 21.12.

JATKO-OPINTOTAPAHTUMA 18.12.

Helmi Matilda Vuorio lähettää jouluterkkuja halulaisille!

Äitiyslomaansa viettävä ruotsin- ja saksanopettajamme Helga Vuorio (entinen Lähteenmäki) on saanut perheenlisäystä 29.7. ja vaihtanut siviilisäätyään. Paljon onnea!

EMMEN 8. - 11.12.

Terkut Emmenistä! Suunnitteilla on kansainvälisiä projekteja Saksassa, Hollannissa, Espanjassa ja Suomessa. Sari H., Maria ja Sanna löivät joulukuun alussa viisaat päänsä yhteen Hollannissa. Lopputuloksena syntyi rahoitushakemuksia Erasmus+ -ohjelmaan. Seuraa ilmoituksia syksyllä 2016! Jos tuuri käy, luvassa voi olla yhteistyöprojekteja ja matkoja ympäri Eurooppaa...

ITSENÄISYYSPÄIVÄ JA UUSI YLIOPPILAS 4.12.

TAKSVÄRKKI 7.12.

98-vuotista itsenäistä Suomea juhlittiin perjantaina 4.12. Saimme kuulla Suomen itsenäisyydestä ja sodista Vapauden viestin sekä Lupaus-elokuvan merkeissä. Lisäksi lukiostamme valmistui yksi uusi ylioppilas, onnea Pasi Ikonen!

Taksvärkin tuotoista puolet meni tänä vuonna koulumme kummilapselle Beniniin ja puolet Salon mielenterveysseura ry:lle.

Kuulumisia sijaisopeilta

TEKSTI LINNEA SJÖBLOM KUVAT KOULUN KUVAGALLERIA

Syksyllä kouluumme saapuneet uudet sijaisopettajat ovat saaneet viettää aikaansa luokkien opepöytien takana jo lähes puolen vuoden ajan. Halulehti kyseli heidän tunnelmiaan ja ajatuksiaan niin koulusta kuin vapaa-ajaltakin.

Mikä on nimesi ja mitä opetat?
Anna: Anna Järvenpää. Opetan äidinkieltä ja kirjallisuutta.
Ida: Ida Michelsson. Aineitani ovat ruotsi ja saksa.
Minkä takia päädyit tämän aineen opettajaksi ja missä opiskelit?
Anna: Opiskelin alun perin ruotsin opettajaksi Turun yliopistossa, mutta päädyin vaihtamaan äidinkieleen todettuani sen olevan pääainettani kiinnostavampi.
Ida: Oltuani Saksassa vaihto-oppilaani päätin opiskella kieliä enemmän. Ne olivat lempiaineitani koulussakin.
Kauanko olet toiminut opettajana?
Anna: Tämä on ensimmäinen vuoteni äidinkielenopettajana, mutta toimin tätä ennen kaksi vuotta ruotsin opettajana.
Ida: Kolme vuotta.
Kuvaile HaLu-henkeä.
Anna: Mukava ja oppilaat ovat herttaisia, kohteliaita ja fiksuja!
Ida: Reipas, iloinen ja ystävällinen!
Onko vielä lyhyen sijaisuutesi aikana käynyt mitään hauskoja kommelluksia?
Anna: Paita oli kerran väärinpäin. Onneksi neuleen alla sentään.
Ida: Väärät tavarat välillä mukana ja ryhmät menevät sekaisin. Vielä totuttelujakso menossa.
Mistä nautit vapaa-ajallasi?
Anna: Lukemisesta ja baletin tanssimisesta.
Ida: Italian kielen opiskelusta, leipomisesta, lukemisesta ja partiossa nuorten kanssa toiminnasta.
Olisiko mitään vinkkejä kielenopiskeluun?
Anna: Kaunokirjallisuuden lukeminen auttaa, niin äidinkielessä kuin vieraissakin kielissä.
Ida: Uteliaisuus ja halu oppia uutta tekee oppimisesta helpompaa!
Mitä luulet tulevaisuuden tuovan tullessaan?
Anna: Toivottavasti mukavia uusia työpaikkoja.
Ida: Se on täysin avoinna.
Kesän mansikoita ja auringonpaistetta vai joulumieltä ja piparkakkuja? Jordgubbar och solsken eller julstämning med peparkakor?
Anna: Kesäaurinkoa ja mansikoita!
Ida: Både och.
Mitä kirjaa suosittelisit joululukemiseksi?
Anna: Nuorten klassikkokirjaa L. M. Montgomeryn Annan nuoruusvuodet.
Ida: Sofi Oksasen Puhdistus teki aikoinaan suuren vaikutuksen!

Syksyn ylppäreiden huumaa

TEKSTI AKU KAASINEN

Abit joutuivat ylioppilastutkintolautakunnan piinapenkkiin jälleen kerran. Halulehti kyseli abeilta ylppärikuulumisia. Abit kuvailivat kokemustaan värikkäin vertauksin (katso sivun alaosa) ja monenlaisin adjektiivein: pelottava, rento, rankka, kamala, stressaava, uuvuttava, oksettava, järkyttävä, ahdistava, sähäkkä, virallinen, adrenaliinipitoinen, jännittävä, huojentava, yllättävä, kiihottava, mehevä, jämpti, kiva, fandsu, haastava, palkitseva, likainen, äänekäs, kostea, helppo kuha kertaa, (yllättävän) vaikea, rasittava, raskas, puuduttava, kaaoksellinen, epämiellyttävä, tylsä, upee...

Ylioppilaskirjoitukset ovat kuin… kestävyysjuoksu, hengähtää voi vasta maalissa.

Ylioppilaskirjoitukset ovat kuin... huono kirja, lopussa on pettynyt olo.

Ylioppilaskirjoitukset ovat kuin... märkä rätti, koska niissä puristetaan viimeisetkin mehut irti.

Ylioppilaskirjoitukset ovat kuin... turvapaikan hakijan matka Eurooppaan. Alussa harmittaa ja pitkään, ja kun pääsee perille, huomaa, ettei saa töitä ja sossusta tulee ystävä.

Ylioppilaskirjoitukset ovat kuin… kindermuna. Niiden sisältöä ei voi koskaan etukäteen tietää.

Ylioppilaskirjoitukset ovat kuin...

Ylioppilaskirjoitukset ovat kuin... kuolema, kuha pääsee läpi.

Ylioppilaskirjoitukset ovat kuin... hautajaiset, kummassakin vuodatetaan kyyneleitä.

Ylioppilaskirjoitukset ovat kuin… parsakaali. Ei niin herkkua, mutta tekee sinulle hyvää.

Ylioppilaskirjoitukset ovat kuin… peura ajovaloissa, puskista tulee vaikka kuinka valmistautuisi.

Ylioppilaskirjoitukset ovat kuin… mopoautot, päältä kauniita. Tai sitten ei edes sitä.

Ylioppilaskirjoitukset ovat kuin… mursu hississä… Iso juttu ihmiselle, pieni askel mursulle… ?

Ylioppilaskirjoitukset ovat kuin... masennus: vain henkisesti vahvat pääsevät siitä kunnialla läpi.

Ylioppilaskirjoitukset ovat kuin… maanantaiaamut, aina yhtä kauheita.

Ylioppilaskirjoitukset ovat kuin... ”Non scholae sed vitae discimus”. Opimme ei koulua vaan elämää varten.

Ylioppilaskirjoitukset ovat kuin… KFC-kanaämpäri, liian paljon yhdellä kertaa.

Ylioppilaskirjoitukset ovat kuin... lukion aloittaminen, sen luulee olevan paljon vaikeampaa, mitä se oikeasti on.

Ylioppilaskirjoitukset ovat kuin... neula heinäkasassa. Sen löytäminen sattuu.

Ylioppilaskirjoitukset ovat kuin… minun elämäni: epäonnistumista.

Ylioppilaskirjoitukset ovat kuin… turpasauna, jossa turpaanvetäjiä on enemmän kuin kaksi.

Ylioppilaskirjoitukset ovat kuin… luokallinen tyhjiä päitä.

Ylioppilaskirjoitukset ovat kuin... esteitä, joista ei pääse helposti läpi.

Ylioppilaskirjoitukset ovat kuin… suolaa haavoihin.

Ylioppilaskirjoitukset ovat kuin… seksi, ensimmäinen kerta jännittää eniten.

Ylioppilaskirjoitukset ovat kuin… loputkin kokeet: en lue, mutta (toivottavasti) pääsen läpi.

Ylioppilaskirjoitukset ovat kuin… sipuli. Näyttää ok:lta, mutta saa kyyneleet silmiin.

Halu på Jurmo

TEKSTI SANNI RATAMO KUVAT SANNI RATAMO JA MARIA HELIN

Ryhmä biologiasta ja ruotsista kiinnostuneita Halikon lukion opiskelijoita lähti viikonlopun mittaiselle opintomatkalle Sanna Pitkäsen ja Maria Helinin luotsaamana. Matkakohteena oli piskuinen ulkosaariston saari Jurmo, jossa ryhmä vietti 27. -30.8. perehtyen saariston luontoon sekä ruotsiksi että suomeksi. Matkan ohjelmaan sisältyi Jurmon linnuston tarkkailua Turun Lintutieteellisen Yhdistyksen opastuksella, ympäristön tutkimista rastiradan ja leväkokeiden avulla ja saaren asukkaiden haastattelua ruotsiksi.

Från studerandenas Jurmo-dagbok
Torsdag den 27 augusti
”Vi spelade kort tillsammans medan lärarna lagade pizza för oss (det var jättegott).”
”De hade gått och gått, men platsen som de försökte hitta var inte synlig. Äntligen såg de ljus långt borta. De styrde sina steg dit.”
Fredag den 28 augusti
”Sanna, Sanni och Annetta steg upp före soluppgången och gick till Västerrevet för att titta på ringmarkering med två killar från Åbo Ornitologiska Förening. - - Det regnade och blåste hela tiden men de var duktiga.”
Lördag den 29 augusti
”Vi vaknade tidigt (vid femtiden) och gick till den högsta punkten på heden. Där observerade vi flyttande fåglar med fågelmän Kim, Tomas och Petri.”
Söndag den 30 augusti
”Efter det började vi söka raster och växter runt på ön. Vi plockade också sopor från stränder. Däremellan åt vi och fortsatte med raster.”

Opiskelijahuolto tutuksi

KOONNUT MILJA PAKARINEN JA JENNI PARKKO KUVA KOULUN KUVAGALLERIA

1. Olen Katariina Raita ja toimin psykologina Halikon, Salon ja Perniön lukioissa sekä Salon ammattiopistossa. Joulukuun puolivälistä alkaen minulle tulee sijainen, Jesse Eteläaho, jonka tavoittaa, kuten minut tähän saakka, eli parhaiten Wilman kautta tai puhelimitse 0447783028. Halikon lukion opiskelijat voivat tavata psykologia sopimuksen mukaan joko lukiolla terkkarin huoneella tai Tehdaskadulla oppilashuollon toimistolla. Käynnit ovat kestoltaan noin 45 minuuttia, ja ne sovitaan tarpeen mukaan.
2. Psykologiin voi ottaa yhteyttä silloin, kun on huolta omasta psyykkisestä voinnista, esimerkiksi jos kokee masentuneisuutta tai ahdistuneisuutta, voimakasta stressiä, jännittämistä tai opiskelumotivaatio on kateissa. Myös silloin on hyvä tulla juttelemaan, jos on suuria haasteita oppimisessa tai jokin kriisitilanne itsellä tai lähipiirissä. Aina syytä omaan huonoon oloon ei välttämättä edes tunnista, ja silloin on hyvä tulla juttelemaan ja pohtimaan tilannetta ja ratkaisuja yhdessä. On murhe sitten pieni tai suuri, yleensä sen jakaminen jonkun kanssa auttaa. Psykologi arvioi kunkin opiskelijan tilanteen yksilöllisesti ja ohjaa tarvittaessa muiden palveluiden piiriin.
3. Se, että koulun ulkopuolinen elämä on tasapainossa ja tukee koulunkäyntiä. Kun nukkuu riittävästi, syö terveellisesti ja harrastaa itselle mielekästä liikuntaa säännöllisesti, jaksaa paremmin keskittyä koulunkäyntiin. On tärkeää, että elämässä on muutakin sisältöä kuin koulunkäynti ja vapaa-ajalla saa tehtyä myös sellaisia asioita, jotka vievät ajatukset kauas pois kurssikirjoista. Läheiset ihmissuhteet ovat tietysti myös korvaamaton tuki jaksamisessa. Opiskelumotivaation ollessa hakoteillä voi myös pohtia esimerkiksi, mitkä ovat omat tavoitteet kunkin kurssin osalta ja millä keinoin tavoitteisiin päästään, ovatko opiskelutekniikat itselle sopivat vai voisiko niitä kehittää edelleen.
4. Läheisten kanssa oleilua joulun tunnelmasta nauttien ja herkutellen.
5. Rosolli ei ole suurinta herkkuani, sillä en pidä punajuuresta.
1. Olen Iiris Kurppa, kouluterveydenhoitaja. Minut tavoittaa Halikon lukiolta torstaisin ja muina päivinä Armfeltin koululta. Yhteyttä voi ottaa wilma-viestillä, puhelimitse tai koululla vastaanotolta.
2. Yhteyttä voi ottaa kaikenlaisissa terveyteen ja hyvinvointiin liittyvissä asioissa, esimerkiksi ravitsemukseen, liikuntaan, uneen, jaksamiseen ja elämänhallintaan liittyvissä kysymyksissä. Rokotukset ja seksuaaliterveysasiat kuuluvat myös terveydenhoitajan tehtäviin. Lisäksi hoidan ajanvarauksia koululääkärille ja tarvittaessa ohjaan kuraattorille tai psykologille.
3. Koulussa jaksamisessa auttavat niin oppilaita, opettajaa kuin terveydenhoitajaakin samat perusasiat: riittävä uni, säännöllinen ja monipuolinen ruoka sekä päivittäinen liikunta.
4. Vietän joulun perheeni parissa perinteiseen tapaan.
5. Jouluruoka, jota inhoan - sellaista ei oikeastaan ole!
1.Olen Maria Öberg, kuraattori. Alueeseeni kuuluu seitsemän Halikon alueen koulua, joten parhaiten minut tavoittaa Wilman kautta tai puhelimitse (044-7783029). Tapaamiset voidaan järjestää lukiolla, Armfeltin yläkoulussa tai oppilashuollon tiloissa Tehdaskadulla.
2. Kuraattoriin voi ottaa yhteyttä esimerkiksi, kun
*koulussa tuntuu vaikealta (kaverisuhteet, kouluun tuleminen, koulussa työskentely, läksyt, kiusaaminen)
*vapaa-ajalla on vaikeaa (kavereiden kanssa, harrastuksissa)
* kotona on hankalaa (riitaa perheenjäsenten kanssa, kotona on surua ja huolta, avioerotilanteet, taloudelliset huolet, päihdeongelma, mielenterveysongelma)
* omat jutut painavat mieltä (yksinäisyys, pelot, ahdistus, jännittäminen, itsetunto, seurusteluun ja seksuaalisuuteen liittyvät asiat jne.)
* haluat keskustella asioistasi ulkopuolisen aikuisen kanssa luottamuksellisesti.
3. Tärkeää on pitää omasta hyvinvoinnista huolta. Perusjutut ovat tärkeitä eli ravinto, lepo ja liikunta. Opiskelun lisäksi on hyvä välillä hemmotella itseään ja tehdä asioita, joista nauttii. Eikä tule unohtaa kavereiden kanssa yhdessäoloa.
4. Perinteinen joulu perheen parissa. Joulun ilo syntyy lasten riemusta.
5. Lipeäkala ei kuulu varsinaisiin suosikkeihini.

1. Mikä on nimesi ja toimenkuvasi? Mistä ja miten sinut tavoittaa?
2. Minkälaisissa tilanteissa sinuun voi ottaa yhteyttä?
3. Mikä auttaa jaksamaan koulussa?
4. Millaisia joulusuunnitelmia sinulla on?
5. Onko mitään jouluruokaa, mitä inhoat?

Maria, Katariina ja Iiris

Yrittäjyyttä: Tartu ideaan!

TEKSTI LEEVI SAUKKONEN KUVAT KOULUN KUVAGALLERIA

Tartu ideaan -kisa käytiin tänäkin vuonna Halikon lukiossa. Kisa on jo laajentunut ympäri Suomea, ja monet nuoret janoavat näyttää taitojaan yrittämisen maailmassa ja samalla hankkia kultaa ja kunniaa.

Tartu ideaan -kisa on koko Suomen kattava tapahtuma, johon toisen asteen oppilaitokset voivat ilmoittautua mukaan. Mukaan ilmoittautuneiden kouluissa tulee osallistua vähintään viisi joukkuetta, joissa jokaisessa on kolme jäsentä.
Kisan ideana on kehittää ratkaisu annettuun ongelmaan, ja 50 parasta pääsee finaaliin. Oikeastaan tarkoituksena on siis saada parempi idea kuin muut.
Finalistit selviävät keväällä. He hiovat ideaansa tukiverkostonsa ja Innokampuksen asiantuntijoiden avulla vielä ennen finaalia ja lähtevät taistoon, kun idea on niin terävä, että sillä voisi leikata ilmassa tuntuvaa jännitystä. Parhaan idean keksijä- ja esittäjäryhmä saa palkinnoksi 1 500 € stipendin ja paljon kunniaa.
Halulehti sai poimittua lyhyet kommentit kahdelta kisaan osallistuneelta halulaiselta joukkueelta.

Lassila & Tikanoja Oyj:n antamassa kisatehtävässä piti ideoida parannusehdotuksia kierrätykseen.

Team Iskuryhmä ESA poseeraa kameralle.

Viime vuoden kokemus innosti osallistumaan. Kisatehtävä oli suhteellisen helppo, koska saimme sen etukäteen. Kisa sujui erittäin hyvin. Yhteistyö sujui loistavasti ja ideat muodostuivat nopeasti. Heikkouksia ei liiemmin ollut.
Sami-Janne Tuominen joukkueesta Team Iskuryhmä ESA. Joukkueessa myös Eeli Hellsten ja Ali Lindberg.

Kisa oli mielestämme kiinnostava, vaikka aihe ei ollut mikään kovin helppo. Itse innostuin kisasta, kun kuulin Jounin ja Villen keskustelevan asiasta. Pojat tarvitsivat yhdet aivot lisää kisajoukkueeseen, joten olin valmis menemään heidän kanssa kisaan mukaan.
Kisa sujui ihan mukavasti, ja pienen pohdiskelun jälkeen meille tuli paljon erilaisia ideoita aiheesta. Heikkouksiamme taisi olla asian esittäminen tuomarille tietyssä ajassa. Asian selittäminen tiiviisti niin lyhyessä ajassa oli hieman hankalaa aluksi, mutta siinäkin tulimme paremmaksi kerta kerralta.
Kisa antoi oikean käsityksen siitä, kuinka paljon oikeasti vaatii aikaa, että pääsee ideasta toteutukseen. Hauskaa meillä kuitenkin oli!
Vera Kesälä joukkueesta Team Luovat kyvyt. Joukkueessa myös Jouni Peltoniemi ja Ville Nieminen.

Team Luovat kyvyt peukuttavat kameralle ideoinnin aikana.

Cheeky Sweets Bakery Ny

TEKSTI JA KUVAT KATRINA NUMMILA

Innostuin perustamaan yritykseni Cheeky Sweets Bakeryn sen takia, että olin todella kiinnostunut yritystoiminnasta ja taloustieteistä. Leipomisyritykseen päädyin, koska olen aina pitänyt ruoanlaitosta ja leipomisesta. Ala tuli vähän luonnostaan.
Yritysidealle ei ollut mitään erityistä syytä. Halusin vain koittaa, millaista olisi olla "yrittäjä", ja ajattelin, etten ole huonompi kokki. Tässä sitä siis ollaan tienaamassa pientä taskurahaa opintojen ohella.
Yrityksen aloittaminen ja sen ylläpitäminen alkuvuoden aikana on ollut haastavampaa kuin odotin, mutta ihan mukavaa. Tilauksia tulee ihan kohtuullinen määrä, mutta hyvin vaihtelevasti. Loppuvuodelta odotan vain yhtä hauskaa kokemusta, mitä se tähän asti on ollut. Tietenkin toivon, että yritykseni saisi myös lisää tilauksia ja uusia asiakkaitakin!

Jos kiinnostuit Vuosi yrittäjänä -ohjelmasta, katso lisää osoitteesta nyvuosiyrittajana.fi.

Hallitusvalta vaihtui

TEKSTI LEEVI SAUKKONEN KUVA KOULUN KUVAGALLERIA

Opiskelijakunnan hallitus esittäytyy taas tänä vuonna uudella kokoonpanolla ja uusilla tuulilla. Halulehti esitti vähän kysymyksiä uusille hallituslaisille. Mitä muuta voisikaan haluta?

Tänä vuonna pidettiin opiskelijakunnan vaalit 15.9., ja 12 ehdokkaasta seitsemän keulakuvaa valittiin edustamaan Halikon lukion opiskelijoita. Uudet hallituksen jäsenet kertovat, keitä he ovat ja mistä tulevat, mitä heidän tehtävänsä on hallituksessa ja mitä he tekisivät, jos heistä tulisi Rakastettuja ja Suuria Johtajia koulussamme.

Krister Piispa, 14C. Toimin sihteerinä opiskelijakunnan hallituksessa. Työn kuvaan kuuluu ylläpitää tietoja hallituksen palavereista, eli kirjaan ylös kaiken, mitä on keskusteltu ja käsitelty. Jos voisin muuttaa yhden asian lukiostamme, se olisi Halu-henki, koska olen huomannut, että tänä vuonna Halu-henki ei ole ollut parhaimmillaan.

Olen Leevi Saukkonen, 15C. Rahastonhoitajana vartioin rahakirstuja ja maksan laskuja. Tahtoisin mullistaa koko opetusjärjestelmän ja muokata sen omaksi kuvakseni.

Olen Mikael Saari, 15C. Teen postivastaavan hommia. Hoidan saapuvat postit eteenpäin sekä laskut rahastonhoitajalle maksettaviksi. Ja kyllä pojatkin tarvitsevat yhden vessan lisää.

Olen Sami Tuominen, 14C. Toimin varapuheenjohtajana ja tiedotusvastaavana sekä tuuraan puheenjohtajaa tarvittaessa. Jokapaikanhöylä. Haluaisin nostattaa Halu-henkeä. Halu-henki on heikentynyt, ja koulussamme on parannettavaa yhteishengessä.

Olen Liina Laine, 15B. Olen puheenjohtaja. Johdan kokouksia ja olen päävastuussa hallituksen toiminnasta ja tapahtumista. Tietyissä tilanteissa toimin hallituksen edustajana. Toivoisin, että uuden hallituksen voimin saisimme osaltamme parannettua lukiomme yhteishenkeä.

Olen Meerimaria Ketokulta, 14A. Olen tapahtumavastaava. Organisoin ja pistän tapahtumia pystyyn sekä vastaan niiden toimimisesta. Vaihtaisin viisijaksojärjestelmän vanhaan kuusijaksojärjestelmään. Se vaan toimi niin paljon paremmin omasta mielestäni!

Olen Roope Seppälä, 14C. Olen nettivastaava. Päivitän hallituksen sivua Halikon lukion nettisivuille. Haluaisin teknisen työn opiskelua lukioon!

Olen Maria Helin, 13A:n ryhmänohjaaja sekä saksan- ja ruotsinopettaja. Toimin ohjaavana opettajana. Kuuntelen hallituksen ideoita ja pohdin niiden toteuttamista hallituslaisten kanssa. Mielestäni hyviä muutoksia ovat olleet Skansenin sisustaminen ja 75-minuuttiset oppitunnit. Jätän ideoinnin hallitukselle.

Jaksoista viis

TEKSTI EMILIA SAHLSTRÖM KUVITUS LINNEA SJÖBLOM

Halulehden 5-jaksojärjestelmä-kyselyyn vastasi 67 ekaluokkalaista, 50 kakkosluokkalaista, 43 abia ja 9 opettajaa. Yhteensä vastauksia saatiin siis 169. Suuria eroja ei tuloksissa syntynyt, mutta esimerkiksi ykkösten poikkeuksellisen positiivinen suhtautuminen välitunteihin pistää varmasti jokaisen silmään...

PLUSSAT
+ lyhyet oppitunnit
+ kurssilla ehtii käydä asioita huolellisemmin ja/tai enemmän
+ kokeisiin voi varautua pidempään
+ pystyy keskittymään paremmin oppitunteihin
+ ruokajutska kiva :-)
+ mahdollisuus päästä aiemmin koulusta
+ vähemmän koeviikkoja
+ lyhyempi tunti napakoittaa opiskelua ja on tehokkaampi
+ matikanopiskelussa ollut toimiva
+ lyhyemmät päivät auttavat jaksamaan
+ tunnit kuluu nopeammin, eikä meinaa aina nukahtaa

MIINUKSET
- lyhyet välitunnit
- alkamis- ja loppumisajat huonot kuljetusoppilaille
- syksyllä tolkuton kiire ennen ylppäreitä
- viikolla lyhentynyt kokeiden korjausaika
- tunneilla edetään liian nopeasti
- vähän tiukkaa tekee siirtyminen Armfeltiin 5 minuutissa
- raskaampi koeviikko koska enemmän aineita ja monta reaalia
- ruokailu katkaisee tunnin
- ei aikaa tehdä läksyjä välitunneilla
- tulee päällekkäisyyksiä
- lyhyemmät hyppytunnit
- mitättömät välitunnit poistavat lyhyempien tuntien hyödyn
- johtaa burn outiin
- monta ainetta päivässä haittaa keskittymistä
- välitunneilla ei ehdi hoitaa asioita kunnolla
- ryhmäkoot liian suuret
- kotiläksyjä ja kotona tehtäviä projekteja tulee liikaa
- sekavat kellonajat vaikea muistaa
- koulupäivät hektisiä, raskaita ja väsyttäviä
- joulu katkaisee tyhmästi 3. jakson
- välitunneilla ei ehdi käymään vessassa
- jaksot tuntuvat liian pitkiltä, ei ole kompakti

Tutoreitten joululahjat halulaisille

KOONNUT AKU KAASINEN TEKSTI TEIJA ROSENQVIST JA TUTORIT

Tutor tarkoittaa latinan kielessä lempeää auttajaa. Tutoreitten tehtäviin kuuluu muun muassa yhdeksäsluokkalaisten neuvominen sekä erilaisten tempausten ja tapahtumien järjestäminen. Halulehti esittelee uudet tutorit ja tutorien tämän syksyn aikaansaannokset. Tutorit ovat myös pohtineet, minkä joululahjan he haluaisivat antaa Halulle tai halulaisille.

Ville Nieminen, 14B
Haluaisin antaa Halulle lahjaksi viihtyisän pihan.

Iina Ahdeala 14A
Villasukkia ja vilttejä, luokissa on kylmä.

Elias Parviainen, 15B
Haluaisin antaa halulaisille hyvää joulumieltä, lämpöä ja hyviä talviurheilukelejä.

Amina Bechqito, 15A
Muutaman lisälomapäivän ja motivaatiota uudelle vuodelle.

Noora Nyberg 14C
Antoisan joululoman ja rauhallisen joulun!

Essi Lehto, 14B
Haluaisin antaa joululahjaksi pidemmän joululoman!

Eetu Vesterinen, 15C
Haluaisin antaa Halulle joululahjaksi paljon iloa ja ikimuistoisia elämyksiä.

Eeli Hellsten, 14A
Glögiä, sillä ei joulu ole joulu ilman kunnon glögin tuoksua.

Minttu Mäkinen, 14B
Haluaisin antaa halulaisille lahjaksi lisää virkistäviä tempauksia arjen keskelle ja lukuintoa erityisesti abeille.

Laura Liman 15B
Onnellista ja turvallista joulua ja ehkä jotain pientä herkkua.

Liisa Koskinen, 15A
Ikimuistoisen joulun.

Jenna Iivonen, 15A
Matkan jonnekin lämpimään. Masentaa tämä Suomen "talvi"!

Syksyn 2015 tutorien järjestämät tapahtumat
15-ryhmien vastaanottaminen ja tutustuttaminen opetustiloihin ensimmäisenä koulupäivänä
Vuohensaari-päivän järjestäminen ykkösille opiskelijakunnan hallituksen kanssa
Ykkösten opinto-ohjaustunneilla vierailu
Uusien tutoreiden haastattelu ja valinta
Vanhempainillan kahvitarjoilu
Halloween-juhlinta: tietovisa, päivänavaus, mehutarjoilu sekä selfie-piste
Kansainvälisenä miestenpäivänä 19.11. päivänavaus sekä lakritsipiippujen jakaminen miehille
Lukio-opiskelun ja lukiolaisen arjen esittely Armfeltin yseille
Taukojumpan vetäminen keskusradiosta
Retkieväiden tekeminen abeille Studia-messuja varten
Halikon lukion mainosvideon suunnitteluun osallistuminen

#